Istok Rodeš

Istok Rodeš (s. 27. tammikuuta 1996) on kroatialainen alppihiihtäjä.

Rodeš saavutti nuorten MM-kilpailuissa kultaa pujottelussa ja pronssia alppiyhdistetyssä 2016. Pyeongchangin olympialaisten 2018 pujottelussa hän sijoittui 21:nneksi. Cortina d'Ampezzon MM-kilpailuissa 2021 hän oli pujottelussa kuudes.

Rodeš kilpaili maailmancupissa ensimmäisen kerran Zagrebin pujottelussa tammikuussa 2013. Ensimmäiset maailmancupin pisteensä hän sai oltuaan 17:s Sankt Moritzin pujottelussa maaliskuussa 2016. Kymmenen parhaan joukkoon hän sijoittui ensimmäisen kerran oltuaan seitsemäs Madonna di Campiglion pujottelussa joulukuussa 2018. Se on hänen paras maailmancupsijansa edelleen helmikuussa 2021.

Rodeš on voittanut kaksi Euroopan cupin kilpailua.

Lähteet 

Kroatialaiset alppihiihtäjät
Vuonna 1996 syntyneet
Elävät henkilöt